title: Taman Mayura
text: Wénten wangunan sané genahnyané ring madya telaga, wangunan punika mawasta Rat Kerte utawi sané ketah kawastanin Gili olih para kramanné. Rat Kerte puniki sadurungnyané kaanggén genah mapupul olih para petinggi kerajaan tur kadadosang genah nerima tamiu. Ring pahan pura wénten patpat pura utama inggih punika Pura Gunung Rinjani, Pura Ngelurah, Pura Padmasana, miwah Pura Gedong. Pura Gedong dados genah sané pinih ketah kaanggén genah ngalaksanayang upakara olih umat Hindu. Nika mawinan Pura Gedong madué wasta lianan inggih punika Pura Jagad Rana. Kompléks pura punika prasida karauhin olih para kramanné, nika mawinan para kramanné mrasidayang malancaran irika mangda uning indik pura punika.